Ռահվիրա (ռոք-խումբ)

«Ռահվիրա (ռոք-խումբ)», հայկական բլեք մետալ խումբ, որը ձևավորվել է 2003-2004 թվականներին։ Խմբի հիմնադիրներ Տիգրան Ռահվիրան (Կարապետյանը) (կիթառ) և Գարեգին Վաղարշակյանը (հարվածային գործիքներ) որոշեցին ստեղծել երաժշտություն, որը կարտացոլեր հայ ժողովրդի ուժը, վիշտն ու հավերժական պայքարը (օրինակ` Սարդարապատի հերոսամարտը կամ Ավարայրի ճակատամարտը, որոնցում Հայը պայքարել ու հաղթել է իր գենի պահպանման ու շարունակման համար): Նրանց շուտով միացան Գեորգ Խաչատուրյանը (բաս կիթառ) և Գոռ Կոռխմազյանը (վոկալ): Այդ կազմով 2005 թվականի ապրիլի 23-ին նրանք առաջին անգամ բեմ բարձրացան՝ խթանելով նորարարական ձայնի ալիք հայ ռոք և մետալ երաժշտական աշխարհում Rahvira live in 2005:

2007 թվականին խումբը լքում են Գարեգինը, Գոռը և Գեորգը: Սակայն Տիգրանը, տպավորված խմբի սկզբնական ձեռքբերումներով, որոշեց շարունակել՝ հրավիրելով Արեգին (վոկալ) և Միքաելին (բաս կիթառ): Նրանց հետ ձայնագրեցին «Մահվան սիմֆոնիան» սինգլը,  որը և խթան է հանդիսանում խմբի հետագա գործունեությանը: Ռահվիրա խումբը ստեղծագործում է մեթալ երաժշտական ոճի շրջանակներում (black metal), այն լի է մռայլ և զիլ մեղեդիներով՝ արտահայտելով հայոց պատմության, ազգային ինքնության և փիլիսոփայության խորքերը: Խմբի թեմատիկան կառուցված է հայ ժողովրդի տառապանքների և փառքի սիմվոլների շուրջ, երգերը հայերեն են: Բոլոր երգերի հեղինակը  Տիգրան Կարապետյան (RAHVIRA) է, ով իր սրտում կրում է խմբի գաղափարների և պատմությունների շունչը : 2007-2008 թվականների ընթացքում գրվել  է երեք ձայնասկավառակի նյութ, որը 2009 թվականին ձայնագրվեց՝ ամրապնդելով Ռահվիրայի երաժշտական ուղին։ 2010-2015 թվականներին խումբը թողարկեց հինգ ձայնասկավառակ, 2011-2016 թվականներին տարբեր երաժիշտների հետ համագործակցելով, խումբը սկսեց ակտիվ համերգային գործունեություն՝ երաժշտասերներին մատուցելով հայկական մետալ երաժշտությանը: 2016 թվականից Ռահվիրա խումբը դադարեցրեց համերգները՝ կենտրոնանալով ստեղծագործական նոր մտադրությունների վրա: Ալեքսանդր Արսոն (Մուրադյանի) (վոկալ) հետ Տիգրան Ռահվիրան նոր թափով սկսեց երգերի ձայնագրությունը, որոնցով վերակենդանացնում էր խմբի հիմնական գաղափարները: 2017-2024 թվականներին վերաձայնագրեց հին երգերը և ստեղծեց նորերը՝ անընդմեջ պահելով Ռահվիրայի անզիջում ոգին և շարունակելով հայ մեթալ երաժշտության պահապանի դերը։

Կազմը

Տիգրան Կարապետյան (RAHVIRA), կիթառ, խմբի հիմնադիր
Ալեքսանդր Մուրադյան (ARSON), վոկալ

Նախկին մասնակիցներ
Գոռ Կորխամազյան, վոկալ (2005-2009)
Գեորգ Խաչատուրյան, բաս-կիթառ (2005-2012)
Գարեգին Վաղարշակյան, հարվածային (2005-2012)
Համլետ Գրիգորյան, հարվածային (2012)
Վահե Սիմոնյան, բաս կիթառ (2012-2013)
Վահե Ահարոնյան, հարվածային (2012-2013)
Արամայիս Ապրեսյան, բաս-կիթառ (2013)
Դանիել Մովսիսյան հարվածային գործիքներ (2013 - 2014)
Դավիթ Նազարյանը բաս կիթառ (2013 -2016)

Սկավառակագրություն
Ալբոմներ
 2010 «Ռահվիրա. մաս 1 - Կոչ Արյաց»
 2010 «Ռահվիրա. մաս 2 - Սպիտակ ջարդ»
 2011 «Ռահվիրա. մաս 3 - Մեր պայքարը»
 2013 «Ռահվիրա. մաս 4 - Հակահարված»
 2014 «Ռահվիրա. մաս 5 - Բազկի ուժով»
 2025  «Ghosts of Darkness»
Մինի-ալբոմներ
 2005 «Ով դու արիական»
 2008 «Ոտքի ելեք»
 2010 «Ավարայր»
 2013 «Տիգրան Մեծ»
 2014 «Արորդիներ»

Հավաքածուներ
 2011 «Մարտի դաշտում»
 2015 «...Երբ չի մնում ելք ու ճար, Խենթերն են գտնում Հնար...»

Սինգլներ
 2006 «Լռություն»
 2008 «Մահվան Սիմֆոնիա»
 2011 «Միշտ Հայ»
 2012 «Նպատակիս Հասնեմ Միայն»
 2012 «Ռ-36»
 2013 «Գինի Լից»
2014 «Ես ՀԱՅ Եմ»

 Արտաքին հղումներ 
Խումբը Facebook կայքումl
Խումբը YouTube կայքումl
Խումբը Bandcamp կայքումl

Ծանոթագրություններ
Կատեգորիա:Հայկական բլեք-մետալ խմբեր
Կատեգորիա:Black Metal